Document ID: 32007R0332

KOMISIJOS REGLAMENTAS (EB) Nr. 332/2007
2007 m. kovo 27 d.
dėl techninės geležinkelio transporto statistinių duomenų perdavimo tvarkos
(Tekstas svarbus EEE)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2002 m. gruodžio 16 d. Europos Parlamento ir Tarybos reglamentą (EB) Nr. 91/2003 dėl geležinkelių transporto statistikos (1), ypač į jo 6 straipsnio 2 dalį,
kadangi:
(1)
Būtina pakankamai išsamiai apibrėžti formatą, kuriuo duomenys turi būti perduodami Komisijai (Eurostatui), siekiant užtikrinti, kad tuos duomenis būtų galima greitai ir ekonomiškai veiksmingu būdu apdoroti.
(2)
Šiame reglamente numatytos priemonės atitinka Statistikos programų komiteto, įsteigto Tarybos sprendimu 89/382/EEB, Euratomas (2), nuomonę,
PRIĖMĖ ŠĮ REGLAMENTĄ:
1 straipsnis
Duomenų perdavimo Komisijai (Eurostatui) techninis formatas nurodytas priede.
Valstybės narės naudoja šį formatą 2007 m. ir vėlesnių ataskaitinių metų duomenims perduoti.
2 straipsnis
Pagal Reglamentą (EB) Nr. 91/2003 teikiamus duomenis ir metaduomenis bet kuri nacionalinės valdžios institucijų paskirta organizacija siunčia juos elektroniniu formatu į Komisijos (Eurostato) bendrą duomenų prieigą. Perdavimas turi atitikti Eurostato nurodytą duomenų keitimosi standartą.
3 straipsnis
Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje, 2007 m. kovo 27 d.

Labels: 7
12
8
15